Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Väkivaltaisuudet jatkuvat.
Palestiinalainen syöksyi autolla israelilaispoliisien joukkoon.
Venäläiskoneen tuhoutumisessa Siinain niemimaalla kuoli 224 ihmistä.
Iso-Britannia ilmoitti päättäneensä keskeyttää kaikki lentonsa Siinaille.
USA syyttää, että Venäjä iskee pääasiassa Syyrian oppositioryhmiä.
Väkivaltaisuudet jatkuvat. Palestiinalainen syöksyi autolla -
Israelin rajapoliisien joukkoon Hebronin lähistöllä.
Yksi loukkaantui kriittisesti.
Muut poliisit saivat ammuttua hyök- kääjää. Tämän kerrotaan kuolleen.
Loukkaantunut poliisi vietiin sairaalaan.
Tietojen mukaan hän taistelee edelleen hengestään.
Israel kertoi -
palauttaneensa hyökkääjän ruumiin palestiinalaisille pian iskun jälkeen.
Sitten YK:n päämajaan New Yorkiin.
Palestiinalaisten YK-lähettiläs Riyad Mansour -
väitti Israelin palauttaneen palestiinalaishallinnolle -
palestiinalaisten ruumiita, joilta oli poistettu sisäelimet.
Israelin YK-lähettiläs Danny Danon -
sanoi palestiinalaislähettilään väitettä antisemitistiseksi verisyytökseksi.
Danon vaati YK:n pääsihteeriä Ki-moonia -
tuomitsemaan nämä perusteettomat syytökset.
Sitten Gazaan.
Salakuljetustunneleita -
on jo vuosia käytetty aseiden ja tarvikkeiden kuljettamiseen Gazaan.
Egypti on kuitenkin tuhonnut tunneleista nyt valtaosan -
yrittäessään yhä lujemmin ottein suitsia Siinain islamistikapinallisia.
Egypti on tuhonnut kaiken 20 päivässä.
Edes juutalaisten raketit eivät pystyneet siihen.
Mutta nyt Egypti hukutti tunnelit veteen, -
ja kaikki tunnelit ovat romahtaneet.
Palestiinalaisten tunnelinrakentajien mukaan -
Egypti on muutamassa viikossa aiheuttanut tunneliverkostoille -
pahempaa tuhoa kuin Israelin pommi- tukset viimeisen 20 vuoden aikana.
Tunneleissa kulki parhaimmillaan 30 % Gazaan tulevista tarvikkeista.
Tunnelitoimijoiden mukaan -
jäljellä on enää 20 kaupallista tunnelia aiemmasta 2 500 tunnelista.
Kukaan toimijoista ei kuitenkaan osannut tai halunnut kertoa, -
kuinka monta asetunnelia on jäljellä, -
sillä Gazaa hallitseva islamistinen Hamas varjelee salaisuutta tarkasti.
Lauantaina Egyptin Siinain yllä sattuneessa -
venäläiskoneen tuhoutumisessa kuoli 224 ihmistä.
Egyptiläis- ja venäläistutkijat analysoivat parhaillaan -
koneen mustaa laatikkoa turman syyn ratkaisemiseksi.
Islamistinen Wilayat Sinai, joka on ISISin egyptiläinen haara, -
otti vastuun tuhosta. Se sanoi pommittaneensa koneen -
vastauksena Venäjän sotilasoperaatiolle Syyriassa.
Egypti ja Venäjä kiistävät väitteen.
Iso-Britannia päätti kuitenkin keskeyttää kaikki lennot Siinaille.
Brittihallituksen mielestä on erittäin todennäköistä, -
että räjähde pudotti koneen.
Mielestämme on olemassa huomattava mahdollisuus, -
että koneen sisällä oli räjähde.
Jos asia pitää paikkansa, on tutkittava sekä tekijää että motiivia.
Tärkein asia tällä hetkellä -
on brittimatkustajien ja -koneiden turvallisuus. Keskitymme nyt siihen.
Olemme tarkastelleet kaikkia tietoja, -
myös ISISin väitettä sekä salaista tiedustelutietoa.
Meidän oli toimittava nopeasti, -
koska useita turistilentoja oli tänään lähdössä Sharm el-Sheikhiin.
Eilen yksi kone odotti paluuta Iso-Britanniaan.
Britit ovat venäläisten jälkeen -
suurin turistiryhmä Sharm el-Sheikhissä.
Näin ollen meidän oli toimittava ensimmäisinä, -
sillä asia koskettaa Venäjän jälkeen -
eniten juuri Iso-Britannian kansalaisia ja lentoyhtiöitä.
Teemme tiivistä yhteistyötä Egyptin kanssa.
Olemme keskustelleet Egyptin presidentin ja ulkoministerin kanssa.
Tiedustelupalvelumme on läheisessä yhteydessä Egyptiin.
Ilmailu- ja turvallisuuseksperttimme ovat Sharm el-Sheikhissä.
Kaikki on sujunut hyvin. Mutta meidän oli tehtävä tämä päätös.
Olemme vastuussa -
Britannian kansalaisten ja lentoyhtiöiden turvallisuudesta.
Tätä vastuuta emme voi siirtää kenellekään muulle.
Ennen Iso-Britanniaa myös saksalainen Lufthansa -
ja ranskalainen Air France päättivät keskeyttää Siinain-lentonsa.
Israel on huolissaan tutkimustulosten seurauksista, -
sillä ne voivat merkitä kansain- välisten lentojen keskeyttämistä -
myös Etelä-Israeliin Eilatiin, joka sijaitsee Siinain vieressä.
Pääministeri Netanjahu -
esitti surunvalittelunsa Venäjälle ja uhrien omaisille.
Hän sanoi, että Israel on tiiviissä yhteydessä -
Egyptin ja Venäjän viranomaisiin ja odottaa tutkimustuloksia.
Ilmaisen osanottoni Venäjän hallitukselle, presidentti Putinille, -
Venäjän kansalle ja tietysti uhrien omaisille.
Tapahtui erittäin vakava onnettomuus.
Otamme osaa heidän suruunsa.
Olemme läheisessä yhteydessä -
Venäjän ja Egyptin hallituksiin tapauksen johdosta.
Syyrian armeija on ottanut takaisin hallintaansa -
Aleppon kaakkoispuolella olevan tien, -
joka on hallituksen ainoa huoltoreitti Aleppoon.
ISIS-taistelijat ottivat sen haltuunsa lokakuussa.
Syyrian armeijan saavutusta pidetään merkittävänä voittona Assadille.
Syyrian armeijan laajamittainen hyökkäys on edennyt -
Iranin ja Hizbollahin joukkojen sekä Venäjän ilmatuen avulla.
USA syyttää, -
että Venäjä iskee pääasiassa Syyrian maltillisia oppositioryhmiä.
Venäjä väittää kyynisesti, että se kohdistaa iskunsa terroristeihin.
Mutta tähän mennessä 85―90 prosenttia iskuista -
on osunut Syyrian maltilliseen oppositioon. Myös siviilejä on kuollut.
Vaatimuksistamme huolimatta -
Venäjä ei ole saanut Assadia lopettamaan tynnyripommien käyttöä.
Näin tiedämme, että Venäjän pää- tarkoitus on säilyttää Assadin hallinto.
Amerikan syytökset Venäjää vastaan osuvat samaan aikaan, -
kun Syyriassa yritetään saada poliittista prosessia käyntiin.
YK:n mukaan Syyriassa on kuollut yli 250 000 ihmistä.
USA ja Venäjä tukevat konfliktissa vastakkaisia osapuolia, -
mikä on vaikeuttanut huomattavasti USA:n ja Venäjän yhteistyötä.
Sergei Lavrov, ulkoministeri Zarif -
ja minä muiden ohella päädyimme siihen, että olemme erimielisiä.
USA:n kanta on se, että Assad ei voi jatkaa Syyrian johdossa.
Mielestämme syyrialaiset ansaitsevat toisen vaihtoehdon.
Tavoitteemme on edistää -
yhdessä eri syyrialaisryhmittymien kanssa tätä toista vaihtoehtoa.
Emme silti saa antaa erimielisyyksien estää diplomatiaa ja ratkaisua.
En usko, että USA tai Venäjä -
haluavat kumpikaan palata niin kutsuttuun sijaissotaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman